jkorsvik/nowiki_second_scrape_merged huggingface dataset:
Ghadames

Ghadames (berbisk: Hadēməs; klassisk arabisk: غدامس (Ġadāmis)) er en oaseby vest i Libya, ca. 550 km sydvest for Tripoli, nær grensen mot Algerie and Tunisia. Byen har ca. 7000 innbyggere, hovedsakelig tuareg-berbere.

Gamlebyen, som er omkranset av en bymur og beskrives som «ørkenens perle», har blitt erklært som verdensarvsted, på grunn av sin godt bevarte byggeskikk og bystruktur. Husene har en vertikal funksjonsdeling, med lagerrom på grunnplanet, oppholdsrom i andre etasje og på toppen takverandaer forbeholdt kvinnene. Byen er delt i sju distriktet, etter de syv klanene som hører byen til. Hvert distrikt har egne torg og festivalplasser. På 1970-tallet ble det bygd moderne hus utenfor gamlebyen, men mange familier brukre husene i gamlebyen som sommerbolig, på grunn av den gamle byggeskikkens evne til å beskytte mot varmen. 
Ghadames omtales av Plinius som Cydamus, og må altså ha eksistert i romertiden. På 500-tallet viser opptegnelser at det levde en biskop her, mens byen på 600-tallet var muslimsk territorium. Byen hadde en viktig rolle i den transsahariske karavanefarten.


== Eksterne lenker ==
Offisielt nettsted 
(en) Ghadames – kategori av bilder, video eller lyd på Commons 
Privat fotogalleri
Prohibition Party

Prohibition Party (Forbudspartiet) ble grunnlagt i USA i 1869 som en del av avholdsbevegelsen, og ønsker å forby alkohol og andre rusmidler. Partiets første leder, mellom 1867 og 1872, var John Russell fra Michigan.

Forbudspartiet har aldri vunnet noe presidentvalg. Partiet har likevel hatt indirekte innflytelse, og har lyktes i å tvinge en rekke kommuner og delstater i å forby produksjon og salg av «giftige drikker». 
I 1887 ble Forbudspartiets representant Susanna Madora Salter fra Argonia, Kansas, den første kvinnelige borgermester i USA.
I perioden 1914–1920 representerte Charles Hiram Randall partiet i Kongressen. I perioden 1917–1921 var dessuten Sidney Johnston Catts fra Forbudspartiet guvernør i Florida.
Som pressgruppe klarte også partiet i 1919 å tvinge gjennom det 18. lovtillegg i USAs grunnlov, som medførte forbud mot produksjon, salg, transport, import og eksport av alkohol. Denne perioden er kjent som «forbudstiden», og førte til en voldsom oppblomstring av kriminalitet med Al Capone som en sentral aktør.
Ved begynnelsen av den store depresjonen ble avholdssaken forkastet av flertallet i befolkningen. Forbudene ble opphevet ved det 21. lovtillegg i USAs grunnlov i 1933. Avholdssaken var blitt upopulær i befolkningen, og Forbudspartiet mistet innflytelse.


== Splittelser ==
Forbudspartiet har flere ganger i løpet av sin historie vært gjenstand for indre splittelse. Partiet stilte således med to ulike kandidater ved presidentvalgene i 1896, 1900, 1928 og 2004. Også ved presidentvalget i 2008 stiller partiet med to ulike kandidater til presidentembedet.


== Valghistorikk 1872–2008 ==


== Eksterne lenker ==
(en) Offisielt nettsted 
(en) Prohibition Party – kategori av bilder, video eller lyd på Commons 
http://www.prohibitionists.org/ prohibitionists.org
http://www.prohibition.org/ prohibition.org
Stavanger idrettshall

Stavanger idrettshall ligger på Tjensvoll like ved Mosvatnet i Stavanger. Hallen ble innviet i 1979 og benyttes til innebandy, bordtennis, badminton, håndball, volleyball, det finnes løpebaner, styrketreningsrom, hoppegrop for tresteg og lengde.
Hallen har også en kafeteria som driftes av Stavanger Idrettsforening.


== Innebandy ==
Stavanger idrettshall er hjemmebanen til Stavanger Innebandyklubb. Hallen brukes også under innebandyarrangementet Stavanger Open, en populær begivenhet som arrangeres hvert år i april, der det blir spilt på både store og små baner.


== Håndball ==
Stavanger idrettshall er en av hallene som ble brukt under EM i håndball 2008 for menn. Hallen er hjemmebane for Viking Håndball. Under håndballkamper har hallen plass til 4100 tilskuere derav 2300 sitteplasser. I sesongen 2011/12 hadde derimot Viking bare 586 tilskuere i snitt på sine hjemmekamper.


== Volleyball ==
Hallen benyttes for volleyballturneringer. Hallen deles da inn i fire hoveddeler med tre volleyballbaner i hver som da gir tilsammen tolv baner. Banene har redusert servefelt. Ettersom hallen ikke har oppmerket mer enn 8 volleyballbaner må det tapes 4 baner forut for større volleyballturneringer. Hvert år siden 1987 har en av norges største volleyballturneringer - Vestcup - blitt arrangert i hallen med KFUM Stavanger Volleyball som arrangør. I tillegg har det blitt arrangert mange Norgesmesterskap, Veteran NM, Gallaturneringer samt regionsmesterskap.


== Eksterne lenker ==
Offisielt nettsted 
(en) Stavanger Idrettshall – kategori av bilder, video eller lyd på Commons
Kirillov

Kirillov (russisk: Кири́ллов) er en by i Vologda oblast i Russland. Den ligger ved innsjøene Siverskoje og Dolgoje, rundt 100 km nordøst for Tsjerepovets.
Kirillov ble grunnlagt på 1300-tallet som en sloboda-bosetning rundt Kirillo-Belozerskij klosteret fra 1397. I 1775 fikk bosetningen innvilget bystatus.


== Demografi ==
Befolkningsutvikling:


== Referanser ==


== Eksterne lenker ==
Offisielt nettsted 
(en) Kirillov – kategori av bilder, video eller lyd på Commons 
(ru) Reiseguide til Kirillov
Generalinspektoratet for informasjonsinfrastruktur

Generalinspektoratet for informasjonsinfrastruktur (GI INI) er et generalinspektorat som opprettes i det norske Forsvaret når Fellesstaben legges ned. GI INI ble foreslått opprettet av Forsvarssjefen, general Sverre Diesen, i Forsvarsstudie 07. Formelt etableres det nye generalinspektoratet først når regjeringen og Stortinget er forelagt den nye organisasjonen, sannsynligvis i forbindelse med langtidsmeldingen fra Forsvarsdepartementet. Frem til da har sjefen for Fellesstaben, generalmajor Arnvid Løvbukten, fått i oppdrag å fungere i rollen som generalinspektør for informasjonsinfrastruktur.


== Eksterne lenker ==
GI INI
Forsvarsnett: – Må tenke nytt og helhetlig
Roseanna (roman)

Roseanna (1965) er en roman av Sjöwall & Wahlöö i deres detektivserie om  Martin Beck og hans team. Boken er den første i serien Roman om en forbrytelse (Roman om ett brott).


== Sammendrag av handlingen ==
En ung kvinne er funnet død i en kanal; naken, mishandlet og myrdet. Saken er nesten fullstendig kald med engang fordi ingen klarer å identifisere henne og det er ikke klart hvor eller av hvem hun er myrdet. Men plutselig har etterforskerne hellet med seg; gjennom Interpol blir hennes identitet konstatert. Offerets navn er Roseanna McGraw, en turist som tok en båttur gjennom regionen hvor hun ble myrdet. En veldig grundig etterforskning følger for å bestemme hvem som var med henne på båten.


== Karakterer og deres utvikling ==
Dette er boken hvor Martin Beck, Lennart Kollberg og Fredrik Melander blir introdusert. Seinere i romanen dukker Åke Stenström opp for første gang med sine vanlige gjøremål. 
Mindre karakterer som også dukker opp i seinere romaner er detektiv Åhlberg fra Motala-politiet, og detektiv Sonja Hansson fra Stockholm-politiet. Leseren blir også introdusert for Becks kone, sønn og datter.


== Filmatiseringer ==
Romanen er filmatisert to ganger:

Roseanna (1967) (med Keve Hjelm)
Roseanna (1993) (med Gösta Ekman)
Cinema 4D

Cinema 4D er et kommersielt animasjons- og modelleringsprogram for tredimensjonal (3D) grafikk, utviklet av MAXON Computer GmbH i Tyskland. Det er et kryssplattform-basert program med sitt eget programmeringsspråk C.O.F.F.E.E, noe som ligner på JavaScript og en avansert moderne C++ API med omfattende SDK (software development kit) for å utvikle plug-ins.
Cinema 4D er kjent for å være brukervennlig og ha et fleksibelt grensesnitt. Programmet er blitt brukt i mange film- og TV-produksjoner, blant annet i filmer som Surf's Up, Legenden om Narnia og Polarekspressen. 


== Historie ==
Cinema 4D ble opprinnelig utviklet for Amiga, den første versjonen ble gitt ut i 1993. 
I mai 1994 kom oppdateringen V1.5, med store forbedringer av render-kvaliteten. Etter dette ble Cinema 4D raskt MAXON Computer's ledende produkt. 
Ettersom industrien utviklet seg og nye operativsystem ble introdusert ble det nødvendig å støtte andre plattformer. I 1996 ble Cinema 4D tilgjengelig for Windows og Macintosh.


== Programhistorie ==


== Eksterne lenker ==
(en) Offisielt nettsted 
(en) Cinema 4D – kategori av bilder, video eller lyd på Commons 
MAXON Arkivert 21. juli 2016 hos Wayback Machine.
International C4D community
Helge Widemann Karlsen

For Brann-spilleren med samme navn, se Helge Karlsen.Helge Widemann Karlsen (født 15. oktober 1954) er en norsk tidligere fotball- og bandyspiller. Han representerte Strømsgodset Idrettsforening hele sin karriere i fotball, og både hans bestefar Waldemar, faren Erling og sønnen Kenneth har spilt for klubben.I fotball spilte Helge Karlsen 227 obligatoriske kamper for Strømsgodset I.F i perioden 1973–1988 og er med det nummer 15  på adelskalenderen. Han scoret 22 mål og var kaptein på laget i hele 9 sesonger. Han var med på laget som ble norgesmestere i 1973 og her kan du se klipp fra kampen mot Rosenborg BK:https://www.youtube.com/watch?v=FhhE8U0ezxM  I 1987 spilte Strømsgodset I.F i 3. divisjon (nåværende 2. divisjon) og i siste kamp kriget de til seg en knepen 3-2 seier over Teie på Gamle Gress som medførte opprykk, etter at Helge Karlsen scoret sitt livs viktigste mål fra 45 meter! slik at Strømsgodset I.F igjen kunne være med i toppen av Norsk Fotball. 
Helge er en av to spillere i Strømsgodset I.F som har scoret 5 mål i en obligatorisk seriekamp i fotball og det var i 1984 mot Bærum hjemme på Marienlyst Stadion (Gamle Gress). Scoringene fra kampen kan du se her: https://www.youtube.com/watch?v=K-UsNmrh6EQ 
I bandy strakte karrieren seg enda lengre. Han debuterte i 1972 for Strømsgodset I.F og holdt det gående til 1995 da Strømsgodset I.F la ned senior bandy. Helge fortsatte da i 2 sesonger i Skiold SBK og så 5 sesonger i Drammen Bandy. Hans siste sesong var 2002/03 da han var 48 år. Helge hadde utrolige 32 sesonger i bandy senior A-lag.  
Helge Widemann Karlsen spilte ca. 700 kamper for Strømsgodset I.F scoret i serie og treningskamper hele 1035 mål - seriekamper 592 mål. Han fikk totalt 15 landskamper. Han scoret 175 hattrick i trenings og seriekamper i bandy. 4 mål i 42 kamper, 5 mål i 20 kamper, 6 mål i 11 kamper, 7 mål i 3 kamper, 8 mål i 3 kamper og 9 mål i 2 kamper. 
Ingen i Strømsgodset I.F har flere kamper enn Helge Widemann Karlsen i bandy og fotball tilsammen med treningskampene i både fotball og bandy er det godt over 1.000 kamper. 


== Referanser ==


== Eksterne lenker ==
Spillerprofil Strømsgodsets nettsider
Strømsgodset I.F - Rosenborg BK 1-0 NM Finale 1973 https://www.youtube.com/watch?v=FhhE8U0ezxM
Strømsgodset I.F - Bærum 5-0 1984 https://www.youtube.com/watch?v=K-UsNmrh6EQ
Urpo Korhonen

Urpo Korhonen (født 8. februar 1923 i Rautalampi, død 10. august 2009) var en finsk langrennsløper som konkurrerte på 1940- og 1950-tallet. Under OL i 1952 i Oslo gikk han tredjeetappen på Finlands lag som vant gull på 4 × 10 km stafett.


== Referanser ==


== Eksterne lenker ==
(en) Urpo Korhonen – Olympics.com 
(en) Urpo Korhonen – Olympic.org 
(en) Urpo Korhonen – Olympedia 
(en) Urpo Korhonen – Sports-Reference (OL-resultater – arkivert)
Laurids Scavenius

Laurids Mortensen Scavenius (født 6. august 1589, død 19. juni 1655) var biskop i Sjællands stift fra 1653 til 1655.


== Oppvekst og utdannelse ==
Tilnavnet Scavenius er en latinisering av Skagen. Han var sønn av Morten Lauridsen og Mariane Sørensdatter, som begge var fiskerfolk. Familien flyttet til København, hvor Laurids gikk på skole. I 1599 døde foreldrene, og Laurids vokste opp hos professor Thomas Fincke.
Laurids fikk være med professor Fincke på reiser i utlandet. Etter studier fikk han i 1610 arbeid som hjelpelærer ved Vor Frue Skole. Fra 1612 drog han på studietur til ulandet og oppholdt seg noen år i Tyskland. Han studerte også i Sveits, Frankrike og Nederland. I 1617 tok han magistergrad ved København universitet.
Christian IV ønsket at han skulle være hovmester for sønnen Frederik III, men pesten i 1619 satte en stopper for denne oppgaven. Scavenius fikk derimot i 1620 stilling som hjelpeprest og lektor (Lector theologiæ) ved Roskilde domkirke.
15. oktober 1620 giftet han seg i Roskilde med Else Pedersdatter (født 1601, død 1653). De fikk 15 barn.
I 1627 ble han kalt til sogneprest ved Nicolai kirke i København. Fra 1639 ble han professor i teologi ved universitetet, og året etter tok han doktorgraden.


== Biskop i Sjælland ==
Han var universitetets rektor fra 1648, samme året som Christian IV døde.
Biskopen på Sjælland, Hans Hansen Resen døde i 1653, og det skulle velges ny biskop. Valget falt på Scavenius, og han ble innsatt av biskop Peder Winstrup fra Lund. Virketiden i denne stillingen ble ikke lang for ham, for han døde allerede 19. juni 1655.


== Forfatterskap ==
Hans litterære virksomhet innskrenker seg til teologiske disputaser og likprekener (blant annet en latinsk tale over Christian IV).


== Referanser ==


== Eksterne lenker ==
Runebergprosjektet: Dansk Biografisk Lexikon
Hans Hansen Resen

Hans Hansen Resen (født 19. oktober 1596, død 3. april 1653) var biskop i Sjællands stift fra 1652 til sin død. Han var sønn av Hans Poulsen Resen.
Etter skolegang i Danmark reiste han i 1615 til Wittenberg for å studere teologi. Tilbake i Danmark ble han rektor for Herulfsholm skole, deretter professor i filosofi ved Københavns Universitet fra 1624, i teologi fra 1635. Han tok doktorgrad i teologi i 1636. I 1624 var han blitt gift med Thale Vinstrup, de fikk flere barn, blant andre den senere juristen Peder Hansen Resen. Hans kone døde dagen etter at han var begravet. 


== Referanser ==


== Eksterne lenker ==
Prosjekt Runeberg: Dansk biografisk Lexikon – bind XIV
Wii Fit

Wii Fit er et treningsspill til Nintendo Wii designet av Hiroshi Matsunaga. Spillet ble lansert i Japan 1. desember 2007.Spillet inkluderer et brett kalt Wii Balance Board. Dette er sensorbelagt og brukes i alle spillets øvelser på en aktiv måte.Spillet ble lansert i Norge den 25. april 2008.


== Referanser ==


== Eksterne lenker ==
(en) Wii Fit hos MobyGames 
(en) Wii Fit på Metacritic 
(en) Wii Fit på Internet Movie Database 
(en) Wii Fit på Behind The Voice Actors 
(en) Wii Fit hos Internet Game Database 
(en) Wii Fit hos GameFAQs
Tenntemperatur

Tenntemperatur er den laveste temperaturen et stoff må varmes opp til før det antenner uten bruk av tennkilde (selvantenning). 
Tenntemperaturen kan være vanskelig å fastslå nøyaktig. Den påvirkes av flere faktorer f.eks. luftfuktighet, overflaten på stoffet, oksygenmetning, trykk og vanninnhold. Prosedyre beskrevet i ASTM E659. Tenntemperaturen har ingen direkte sammenheng med flammepunktet, annet enn at tenntemperaturen alltid er høyere. Tenntemperaturen er mer en beskrivelse av stoffets oksidasjons-egenskaper.


== Tabell over tenntemperaturer ==
Tenntemperatur og flammepunkt for noen stoffer i fast form:

Tenntemperatur og flammepunkt for noen væsker:

Tenntemperatur og flammepunkt for noen gasser:


== Referanser ==

Lærebøker i kjemi og brannlære, se f.eks. dewp.
Laura Azevedo

Laura Azevedo, en tidligere brasiliansk svømmer, nå utestengt fra konkurranseidrett på livstid. Hun har tidligere testet positivt på tre typer anabole steroider. Da hun senere nektet å avgi en ny dopingtest ble hun utestengt på livstid.


== Referanser ==
Falk Balzer

Falk Balzer (født 14. desember 1973 i Leipzig) er en tidligere tysk hekkeløper som vant sølv i EM i 1998 i Budapest i Ungarn. 13. desember 1998 vant han IAAF World Cup i Johannesburg på tiden 13.10 sekunder, som også er hans personlige rekord.I 2001 ble han utestengt i to år for bruk av nandrolon.Han er sønn av hekkeløper Karin Balzer, som vant 80 meter hekk for DDR i OL i 1964.


== Referanser ==


== Eksterne lenker ==
(de) Falk Balzer – Munzinger Sportsarchiv 
(en) Falk Balzer – Olympedia 
(en) Falk Balzer – Sports-Reference (OL-resultater – arkivert) 
(en) Falk Balzer – World Athletics 
(en) Falk Balzer – Track and Field Statistics
Smerinthus

Smerinthus er en slekt av sommerfugler som tilhører familien svermere (Sphingidae). Disse svermerne kjennes lett på at de har store øyeflekker på bakvingene, som de viser frem om de blir skremt. To stirrende "øyne" kan være nok til å hindre en fugl fra å angripe.


== Utseende ==
Ganske store (vingespenn ca. 70 – 90 mm), brunlige svermere. Kroppen er kort og tykk og ikke spesielt spoleformet. Hodet er ganske lite med reduserte munndeler, antennene er spinkle og smalt fjærformede. Brystet er mørkebrunt i midten, lysere på sidene. Bakkroppen er ganske kort og butt, ensfarget brun. Forvingene er lysbrune med et mørkere tverrbånd, ytterkanten bølget. Bakvingene er mer eller mindre rosa, med en stor, svart og blå øyeflekk. Larvene er grønne med lyse skråstriper langs sidene.


== Levevis ==
Som hos andre medlemmer av Smerinthinae tar ikke de voksne sommerfuglene næring til seg, men lever på fett de har lagret fra larvetiden. Larvene lever gjerne på vier (Salix) og beslektede busker og trær.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Overfamilien spinnere (i vid forstand), Bombycoidea
Familien svermere, Sphingidae
Underfamilien Smerinthinae
Slekten Smerinthus Latreille, 1802 – 14 arter
Smerinthus astarte (Strecker, 1885) – Nord-Amerika
Smerinthus atlanticus Austaut, 1890 – nordlige Afrika
Smerinthus caecus Ménétries, 1857 – Sibir
Smerinthus cerisyi (Kirby, 1837) – Nord-Amerika
Smerinthus jamaicensis (Drury, 1773) – Nord-Amerika
Smerinthus kindermanni Lederer, 1853 – Sentral-Asia
Smerinthus minor Mell, 1937 – Kina
Kveldpåfugløye, Smerinthus ocellatus (Linnaeus, 1758) – finnes på Østlandet og Sørlandet
Smerinthus ophthalmica Boisduval, 1875 – California
Smerinthus planus Walker, 1856 – Øst-Asia
Smerinthus saliceti Boisduval, 1875 – vestlige Nord-Amerika
Smerinthus szechuanus (Clark, 1938) – Kina
Smerinthus tokyonis Matsumura, 1921 – Japan
Smerinthus vancouverensis Butler, 1876 – Britisk Columbia
		
		
		
		
		
		
		
		
		


== Eksterne lenker ==
(en) Smerinthus i Encyclopedia of Life 
(en) Smerinthus i Global Biodiversity Information Facility 
(no) Smerinthus hos Artsdatabanken 
(sv) Smerinthus hos Dyntaxa 
(en) Smerinthus hos Fauna Europaea 
(en) Smerinthus hos ITIS 
(en) Smerinthus hos NCBI 
(en) Kategori:Smerinthus – bilder, video eller lyd på Wikimedia Commons 
Smerinthus – detaljert informasjon på Wikispecies
Teknologi og forskningslære

Teknologi og forskningslære er et nytt fag i videregående skole som har kommet med kunnskapsløftet. Faget er særlig aktuelt for dem som ønsker seg inn på ingeniørstudier. Her fokuseres det i hovedsak på praktisk bruk av realfag og det kan derfor fungere som et supplement til de andre realfagene.
Faget skal være et «realfagsinspirerende fag».


== Referanser ==
Megacorma obliqua

Megacorma obliqua er en sommerfugl som tilhører familien svermere (Sphingidae).
Denne store svermeren finnes over det meste av Sørøst-Asia og Indonesia.


== Utseende ==
En stor (vingespenn 120 – 145 mm), kraftig, lysebrun svermer. Forvingen har en firkantet, mørkt rødbrun flekk ved forkanten litt utenfor midten. En svart strek går fra denne flekken til vingens ytterkant. Bakvingen er mørkebrun med en lys flekk ved bakhjørnet.

		
		
		


== Utbredelse ==
Finnes fra India og Sri Lanka i vest nordover til det sørlige Kina, østover like til Ny-Guinea og Salomonøyene.


== Kilder ==
Pittaway, A.R. & Kitching, I.J. Sphingidae of the Eastern Palaearctic. Megacorma obliqua. [1]


== Eksterne lenker ==
(en) Megacorma obliqua i Encyclopedia of Life 
(en) Megacorma obliqua i Global Biodiversity Information Facility 
(en) Megacorma obliqua hos NCBI 
(en) Kategori:Megacorma obliqua – bilder, video eller lyd på Wikimedia Commons 
(en) Megacorma obliqua – galleri av bilder, video eller lyd på Wikimedia Commons 
Megacorma obliqua – detaljert informasjon på Wikispecies
Øykeltiske språk

De øykeltiske språkene utgjør en av de to grenene av de keltiske språkene. Den andre grenen er kontinentalkeltiske språk. Alle de nålevende keltiske språkene er øykeltiske språk, også bretonsk, som snakkes på det europeiske kontinentet.

Goidelske språk
gammelirsk, som utvikla seg til:
Irsk
Skotsk-gælisk
Manx
Brittonske språk
Kumbrisk
Piktisk (kanskje)
Gammelwalisisk, som utvikla seg til:
Walisisk
Sørvestbritiske språk, som utvikla seg til:
Bretonsk
Kornisk
Evan Lysacek

Evan Frank Lysacek (født 4. juni 1985) er en amerikansk kunstløper som deltok i de olympiske vinterlekene 2006 i Torino og 2010 i Vancouver.
Lysacek ble olympisk mester i kunstløp under vinter-OL 2010 i Vancouver. Han vant konkurransen for menn foran Jevgenij Pljusjtsjenko fra Russland og Daisuke Takahashi fra Japan.
Fire år tidligere, vinter-OL 2006 i Torino ble han nummer fire.


== OL-medaljer ==
2010  Vancouver -  Gull i kunstløp, single menn  USA


== VM-medaljer ==
VM 2009 –  Gull i kunstløp, single menn
VM 2005 –  Bronse i kunstløp, single menn
VM 2006 –  Bronse i kunstløp, single menn


== Referanser ==


== Eksterne lenker ==
Offisielt nettsted 
(en) Evan Lysacek – kategori av bilder, video eller lyd på Commons 
(de) Evan Lysacek – Munzinger Sportsarchiv 
(en) Evan Lysacek – Olympics.com 
(en) Evan Lysacek – Olympedia 
(en) Evan Lysacek – Sports-Reference (OL-resultater – arkivert) 
(en) Evan Lysacek – USAs olympiske komité 
(en) Evan Lysacek – ISU 
(en) Evan Lysacek – TheSports.org
Oslo Sjømannsforening

Oslo Sjømannsforening er en frivillig forening som har til formål å knytte medlemmer av sjømannsstanden og andre sjøfartsinteresserte bedre sammen og virke for alt som kan tjene sjømannsstandens og sjøfartens interesser.
Et av foreningens viktige formål er å bidra til å formidle kunnskap om maritim kultur og sjøfartshistorie gjennom sosiale medlemsarramngementer foredragskvelder. Foreningen ble stiftet 19. desember 1846 under navnet Christiania Sømandsforening. 
Alle som er eller har vært offiserer om bord i handelsfartøyer, og alle som er eller har vært marineoffiserer kan bli medlem av foreningen. 
Som medlemmer kan også opptas andre sjøfartsinteresserte som er eller har vært knyttet til virke eller interesser i forbindelse med skipsfart. 


== Eksterne lenker ==
Oslo Sjømannsforenings websider
Panikkdagen i Oslo

Panikkdagen i Oslo er betegnelsen på den masseflukten fra byen som fant sted 10. april 1940. Bakgrunnen var rykter om at Storbritannia skulle bombe byen, rykter som var satt ut av Wollweber-gruppen for å sikre at medlemmene av sabotasjenettverket skulle komme seg ubemerket ut av byen. Ryktene ble også videreformidlet gjennom svenske og britiske medier, og bidro effektivt til å avskjære forsyningene i Oslo-området.


== Referanser ==
Norsk Motor Klubb

Norsk Motor Klubb (NMK) er en landsomfattende motorsportorganisasjon stiftet i Oslo som Norsk Motorcycle-Club 28. juli 1916. Klubben har rundt 20 000 medlemmer fordelt på ca 100 lokale klubber rundt om i landet. Nær 60 % av de lisensierte utøverne i Norge er dermed medlem av NMK.
NMK har i dag sitt hovedkontor lokalisert i Sande i Vestfold. President er Odd Byberg.


== Se også ==
Norges Bilsportforbund
Kongelig Norsk Automobilklub
Norges Motorsportforbund
Liste over racerbaner i Norge


== Referanser ==


== Eksterne lenker ==
NMK's Hovedsider
NMK Hamar – Vendkvern Motorbane Arkivert 1. januar 2019 hos Wayback Machine.
NMK Grenland
NMK

NMK har flere betydninger:

National Museums of Kenya
Nord-Makedonia
Norsk Motor Klubb
Norsk Myndeklubb